KIRJALLINEN KYSYMYS E-0488/01 esittäjä(t): Daniel Hannan (PPE-DE) komissiolle. Lancashiren Carrefour-keskus.



Virallinen lehti nro 318 E , 13/11/2001 s. 0061 - 0062



KIRJALLINEN KYSYMYS E-0488/01 esittäjä(t): Daniel Hannan (PPE-DE) komissiolle (22. helmikuuta 2001) Aihe: Lancashiren Carrefour-keskus Osana pääosasto X:n ylläpitämää Tiedotusta nuorisolle -ohjelmaa Lancashiren maaseudun tiedotus- ja kehittämiskeskus oli yksi viidestä valitusta kohteesta, joissa arvioitiin Eurooppaa koskevien tietojen välittämistä maaseutukouluille. 1. Kuinka moneen Lancashiren kouluun oltiin yhteydessä ja mitkä ikäryhmät olivat kyseessä? 2. Kuinka monesta koulusta saatiin vastaus? 3. Mitä kouluilta kysyttiin? 4. Onko komissio laatinut raportin, jossa on analysoitu Yhdistyneestä kuningaskunnasta saatuja vastauksia? 5. Voiko komissio toimittaa minulle jäljennöksen pääosasto X:n kirjeenvaihdosta ja sen päätelmistä? Mikä on Carrefour-hankkeen talousarvio ja tarkoitus? Mitä komissio aikoo tehdä korjatakseen näissä kysymyksissä esiin tulleet puutteet? Romano Prodin komission puolesta antama vastaus (8. toukokuuta 2001) 1. Kyselylomake lähetettiin 53:een Lancashiren ja Cumbrian alueen kouluun. Kohderyhmänä olivat 11-18-vuotiaat oppilaat. 2. Postitse lähetettyyn kyselylomakkeeseen vastasi 30 prosenttia vastaanottajista. 3. Kyselylomakkeen kysymykset koskivat erityisesti seuraavia aiheita: - Mitkä olivat keskeisimmät koulun käyttämät Euroopan unionia koskevan tiedon lähteet? - Kuinka usein näitä lähteitä käytettiin? - Täytyikö koulun maksaa tietolähteiden käytöstä? Kouluja pyydettiin - arvioimaan tietolähteitä median, saatavuuden, kustannusten, laadun ja tietojen relevanttiuden kannalta, - ilmoittamaan, miten ne käyttivät ja jakoivat keräämiään tietoja, - selvittämään, millaisia tietoja ne toivoivat Euroopan unionista ja missä muodossa/minkä median välityksellä? 4. Hankkeen lopussa laadittiin toteuttamista koskeva kertomus. Yhteenveto kertomuksessa esitetyistä päätelmistä on julkaistu Maaseudun tietokeskukset - Euroopan sydämessä -kirjasen sivulla 29. 5. Kyselylomakkeessa käsiteltiin 3 kohdassa mainittuja aiheita. Yksittäisiä vastauksia ei ole säilytetty. Maaseudun tiedotus- ja kehittämiskeskusten talousarviot vaihtelevat keskuksittain. Komissio myönsi Lancashiren maaseudun tiedotus- ja kehittämiskeskukselle tukea 10 000 euroa vuonna 1997, jolloin hanke saatiin päätökseen. Tällä hetkellä tuki on 15 000 euroa. Maaseudun tiedotus- ja kehittämiskeskusten tarkoituksena on jakaa tietoa yhteisön politiikoista ja ohjelmista maaseudun asukkaille, kannustaa erilaisten alueellisten toimijoiden vuoropuhelua ja yhteistyötä, edistää tällaista toimintaa Euroopan eri alueiden välillä, osallistua Euroopan unionia koskevaan keskusteluun sekä antaa komissiolle palautetta sen toimien vaikutuksesta. Yksi koulujen esiin nostamista keskeisistä kysymyksistä koski Euroopan unioniin liittyvän valistuksen sisällyttämistä kansalliseen opetusohjelmaan. Tämä asia kuuluu kuitenkin Yhdistyneen kuningaskunnan hallituksen toimivaltaan. British Counciliin kuuluva Central Bureau for International Education and Training (yleissivistävän ja ammatillisen koulutuksen kansainvälisistä opinnoista vastaava keskustoimisto) koordinoi Euroopan unionia koskevien tietojen tarjontaa Yhdistyneen kuningaskunnan kouluille.